india vs bangladesh 1st t20 live score updates from delhi
Delhi T20: ఫీల్డింగ్ ఎంచుకున్న బంగ్లాదేశ్
దీపావళి తర్వాత ఢిల్లీలో కాలుష్యం పెరిగిపోగా.. పొగ ప్రభావం కూడా ఎక్కువగా ఉంది.  రాత్రి 7 గంటల తర్వాత మంచు కూడా పడనుండటంతో బౌలర్లకి బంతిపై పట్టు చిక్కడం కొంచెం కష్టమే.
Samayam Telugu | Updated:
Nov 3, 2019, 06:37PM IST
Delhi T20: ఫీల్డింగ్ ఎంచుకున్న బంగ్లాదేశ్
భారత్‌తో ఢిల్లీలోని అరుణ్ జైట్లీ స్టేడియం వేదికగా ఆదివారం జరుగుతున్న తొలి టీ20 మ్యాచ్‌లో టాస్ గెలిచిన బంగ్లాదేశ్ కెప్టెన్ మహ్మదుల్లా ఫీల్డింగ్ ఎంచుకున్నాడు. టీ20ల్లో ఇప్పటి వరకూ 8 మ్యాచ్‌ల్లో ఈ రెండు జట్లు పోటీపడగా.. అన్ని మ్యాచ్‌ల్లోనూ భారత్ జట్టే విజయం సాధించింది. అయితే.. ఒక ద్వైపాక్షిక సిరీస్‌లో ఈ రెండు జట్లూ టీ20ల్లో ఢీకొంటుండటం ఇదే తొలిసారి.
Read More: టీ20ల్లో కోహ్లీ నెం.1 రికార్డ్‌కి రోహిత్ ఎసరు..?
దీపావళి తర్వాత ఢిల్లీలో కాలుష్యం పతాక స్థాయికి చేరిపోగా.. మంచు ప్రభావం కూడా ఎక్కువగా ఉండనుంది. దీంతో.. బౌలర్లకి పట్టు చిక్కడం కష్టంకానుంది. అదే జరిగితే ఛేదనకి దిగే జట్టుకి అది కలిసిరానుంది. ఇదే విషయాన్ని టాస్ సమయంలోనూ బంగ్లాదేశ్ కెప్టెన్ వెల్లడించాడు. స్టేడియం పరిసరాల్లోనూ పొగ ఎక్కువగా కనిపిస్తోంది.